Diari Oficial de la Generalitat Valenciana


Sumari del DOGV 4278, del 25-06-2002 (2002/6877)

RESOLUCIÓ de 7 de juny de 2002, del conseller d'Obres Públiques, Urbanisme i Transports, per la qual s'anul·la la licitació de l'expedient d'execució d'obra de col·lector nord per a aigües residuals en el terme municipal de Riba-roja de Túria.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4278

Data del DOGV
:   25-06-2002

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2002/6877


Data del document
:   07-06-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte d'obres

RESOLUCIÓ de 7 de juny de 2002, del conseller d'Obres Públiques, Urbanisme i Transports, per la qual s'anul·la la licitació de l'expedient d'execució d'obra de col·lector nord per a aigües residuals en el terme municipal de Riba-roja de Túria. [2002/X6877]
  
Vista la proposta de la Direcció General d'Obres Públiques (Divisió de Recursos Hidràulics) de 5 de juny de 2002 i de conformitat amb els següents:
  
Antecedents de fet
  
Primer. Que, per Resolució de 24 d'abril de 2002, es va aprovar l'expedient de contractació i la despesa del contracte de referència, per un import de 442.888,65 euros, i es disposava l'obertura del procediment d'adjudicació per mitjà de subhasta. Es va emetre informe fiscal favorable el 23 d'abril de 2002.
  
Segon. Que, amb data 4 de juny de 2002, es publica l'anunci de licitació en el Diari Oficial de la Generalitat Valenciana.
  
Tercer. Que per la Direcció General d'Obres Públiques (Divisió de Recursos Hidràulics) es proposa el 5 de juny de 2002 l'anul·lació de la licitació de l'esmentat expedient a causa d'un error detectat en el pressupost de licitació. Així mateix, es proposa l'autorització per a tramitar de nou l'expedient.
  
Fonaments de dret
  
Primer. Que l'article 59 del Reial Decret Legislatiu 2/2000, de 16 de juny, pel qual s'aprova el text refós de la Llei de Contractes de les Administracions Públiques regula les prerrogatives de l'administració en matèria de contractes administratius i establix que: ?... l'òrgan de contractació té la prerrogativa d'interpretar els contractes administratius, resoldre els dubtes que oferisca el seu compliment, modificar-los per raons d'interés públic, acordar-ne la resolució i determinar-ne els efectes?.
  
Segon. Que l'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, establix que ?les administracions públiques, podran, així mateix, rectificar en qualsevol moment, d'ofici o a instància dels interessats, els errors materials, de fet o aritmètics existents en els seus actes?.
  
Fent ús de les facultats que tinc atribuïdes, resolc:
  
Anul·lar la licitació de l'expedient de Col·lector nord per a aigües residuals en el terme municipal de Riba-roja de Túria, en els termes i per les causes exposades i autoritzar-ne la nova tramitació.
  
Contra la present resolució, que posa fi a la via administrativa, es podrà interposar recurs potestatiu de reposició davant el conseller d'Obres Públiques, Urbanisme i Transports en el termini d'un mes, comptador des del dia següent a la seua notificació, d'acord amb el que establixen els articles 116.1 i 117.1 de la Llei 4/1999, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé recurs contenciós administratiu, davant la sala contenciosa del Tribunal Superior de Justícia de la Comunitat Valenciana, en el termini de 2 mesos comptadors des del dia següent a la seua notificació, de conformitat amb el que disposa l'article 46.1 de la Llei 29/98, de 13 de juliol, de la Llei de la Jurisdicció Contenciosa Administrativa.
  
Tot això, sense perjuí que es puga interposar qualsevol altre recurs que es considere oportú.